Freddy André Øvstegård

Freddy André Øvstegård (født 1994) er en norsk politiker (SV). Han ble valgt inn som stortingsrepresentant fra Østfold i 2017, og fra 2023 til 2025 var han leder av Stortingets arbeids- og sosialkomité.

Freddy Øvstegård har vært aktiv i Sosialistisk Ungdom i flere år og var nestleder i ungdomsorganisasjonen 2016–2018, miljøpolitisk leder 2014–2016 og leder av Østfold SU 2011–2013.

Ved Stortingsvalget 2017 var han SVs førstekandidat i Østfold og ble valgt inn som stortingsrepresentant. Han var Stortingets yngste innvalgte representant i perioden 2017–2021 og var medlem i Familie- og kulturkomiteen. Fra 2021 til 2023 var han medlem av Stortingets utdannings- og forskningskomité, og fra 2023 til 2025 var han leder av Stortingets arbeids- og sosialkomité etter at Kirsti Bergstø ble leder av SV.

Øvstegård har en bachelor i statsvitenskap fra UiO.

 Referanser 

 Eksterne lenker 



Kategori:SV-politikere i Østfold
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Stortingsrepresentanter fra SV
Kategori:Stortingsrepresentanter for Østfold